TKN ร่วงเกือบ 13% หลังกำไรปี 61 ลดลงเหลือ 459 ลบ. เหตุค่าใช้จ่าย-ต้นทุนเพิ่ม
TKN ร่วงเกือบ 13% หลังกำไรปี 61 ลดลงเหลือ 459 ลบ. เหตุค่าใช้จ่าย-ต้นทุนเพิ่ม ณ เวลา 10.04 น. อยู่ที่ระดับ 9.80 บาท ลบ 1.40 บาท หรือ 12.50% สูงสุดที่ระดับ 9.95 บาท ต่ำสุดที่ระดับ 9.55 บาท ด้วยมูลค่าการซื้อขาย 159.82 ล้านบาท
21 ก.พ. 2562

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.04 น. อยู่ที่ระดับ 9.80 บาท ลบ 1.40 บาท หรือ 12.50% สูงสุดที่ระดับ 9.95 บาท ต่ำสุดที่ระดับ 9.55 บาท ด้วยมูลค่าการซื้อขาย 159.82 ล้านบาท

โดยราคาหุ้น TKN ปรับตัวลดลงวันนี้ หลังรายงานผลการดำเนินงานประจำปี 2561 มีกำไรสุทธิลดลง 25% มาที่ระดับ 459.18 ล้านบาท จากปีก่อนมีกำไร 608.42 ล้านบาท เนื่องจากบริษัทมีต้นทุนขาย รวมถึงค่าใช้จ่ายในการขายและบริหารปรับตัวเพิ่มขึ้นจากช่วงเดียวกันของปีก่อน